hotchpotch/miracl-hf-unified huggingface dataset:
মোহাম্মদ আবদুল হাকিম
মোহাম্মদ আবদুল হাকিম (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মো. আবদুল হাকিমের জন্ম চাঁদপুর জেলার ফরিদগঞ্জ উপজেলার মদনেরগাঁও গ্রামে। তাঁর বাবার নাম সোনা মিয়া পাটোয়ারী এবং মায়ের নাম সাহানারা বেগম। তাঁর স্ত্রীর নাম মনোয়ারা বেগম। তাঁদের এক ছেলে তিন মেয়ে।
মো. আবদুল হাকিম পাকিস্তান নৌবাহিনীতে চাকরি করতেন। কর্মরত ছিলেন পশ্চিম পাকিস্তানে । ১৯৭১ সালের ফেব্রুয়ারি-মার্চে ছুটিতে বাড়িতে ছিলেন। ছুটি শেষ হলে কর্মস্থলে যাওয়ার জন্য ঢাকা বিমানবন্দরে এসেও শেষ পর্যন্ত আর যোগ দিতে যাননি। বিমানবন্দর থেকে পালিয়ে মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর তাঁকে মুক্তিবাহিনীর নৌকমান্ডো দলে অন্তর্ভুক্ত করা হয়। বেশ কয়েকটি অপারেশনে তিনি অংশ নেন।
১৯৭১ সালের ৩০ অক্টোবর চাঁদপুর নৌবন্দরের অদূরে অবস্থিত ডাকাতিয়া নদীর লন্ডন ঘাটে আমেরিকার পতাকাবাহী জাহাজ এমভি লোরেন নোঙর করেছিল। তাতে ছিল পাকিস্তান সেনাবাহিনীর জন্য খাদ্য ও সমরাস্ত্র। মুক্তিবাহিনীর একদল নৌকমান্ডো ওই সময় অবস্থান করছিলেন চাঁদপুরে। তাঁরা খবর পাওয়ামাত্র ওই জাহাজে হামলা চালানোর সিদ্ধান্ত নেন একদল মুক্তিযোদ্ধা। নৌকমান্ডো মো. আবদুল হাকিমসহ তাঁরা ছিলেন ১৫-১৬ জন। তাঁরা লিমপেট মাইনসহ ওই রাতেই লন্ডন ঘাটের অপর পাড়ে ডব্লিউ রহমান জুটমিলের পাশে অবস্থান নেন। ওই সময় বন্দর এলাকায় পাকিস্তান সেনাবাহিনীর নিরাপত্তাব্যবস্থা অত্যন্ত জোরদার ছিল এবং রাতে বন্দরে সার্বক্ষণিক সার্চলাইটের আলো জ্বেলে রাখা হতো। বন্দরে থাকা জাহাজের আলোও জ্বালানো থাকত। নদীতে ছিল গানবোটের অনবরত টহল। রাতের অন্ধকারে নদীতে নেমে পড়লেন মো. আবদুল হাকিম ও তাঁর দুই সহযোদ্ধা। তাঁদের বুকে গামছা দিয়ে বাঁধা লিমপেট মাইন। কোমরে ছুরি। সাঁতরিয়ে দীর্ঘ পথ পাড়ি দিয়ে পৌঁছালেন লক্ষ্যস্থলে। সফলতার সঙ্গে জাহাজের গায়ে মাইন লাগিয়ে সরে গেলেন নিরাপদ স্থানে। একটু পর বিকট শব্দে বিস্ফোরিত হলো মাইন। বিধ্বস্ত জাহাজ ডুবতে থাকল পানিতে। 
নিরাপত্তা কঠিন থাকার মধ্যেই নৌকমান্ডোরা এর ভেতরেই অপারেশন করার জন্য সেখানে যান। মো. আবদুল হাকিম, মোমিনউল্লাহ পাটোয়ারীসহ তিনজন নদীতে নেমে ওই জাহাজে লিমপেট মাইন লাগাতে যান। বাকিরা নদীর পাড়ে তাঁদের নিরাপত্তায় থাকেন। মো. আবদুল হাকিমেরা বুকে মাইন বাঁধা অবস্থায় দীর্ঘপথ সাঁতরিয়ে লক্ষ্যস্থলে পৌঁছান। তারপর নিজেদের কচুরিপানার আড়াল করে অত্যন্ত দক্ষতার সঙ্গে তাতে মাইন লাগন। মাইন লাগানোর পর তাঁরা দ্রুত সাঁতরিয়ে নিরাপদ স্থানে চলে যান। একটু পর তিনটি মাইন বিকট শব্দে বিস্ফোরিত হয়। শব্দে বন্দরে অবস্থানরত পাকিস্তানি সেনা ও জাহাজের নাবিক ও সান্ত্রিরা হকচকিত হয়ে পড়ে। মো. আবদুল হাকিমদের দুঃসাহসিক অভিযানে এমভি লোরেন বিধ্বস্ত হয়ে পানিতে নিমজ্জিত হয়। স্বাধীনতার পর অনেক বছর সেখান থেকে সেই জাহাজ অপসারণ করা হয়নি। সেটি নৌকমান্ডোদের দুর্ধর্ষ অভিযানের স্মৃতি বহন করে।
ওজনহীনতা
ওজনহীনতা বলতে কোন কারনে অভিকর্ষ বলের দরুণ পৃথিবীর প্রতি যেকোন বস্তুর এই আকর্ষণের মান শূন্য তথা ওজন শূন্য হওয়ার ঘটনাকে বোঝায়। পৃথিবীর যেকোন বস্তুই একে অপরকে আকর্ষণ করছে । এই আকর্ষণের জন্য পৃথিবীর মধ্যাকর্ষণ শক্তির ভেতরের সকল বস্তুকেই পৃথিবী তার নিজের দিকে টেনে নেয় ।পৃথিবীর অভিকর্ষ বলের দরুণই এ ঘটনা ঘটে থাকে। পৃথিবীর দিকে কোন বস্তুর এ আকর্ষণ বলই হল ঐ বস্তুর ওজন ।
কোন বস্তুর উপড় পৃথিবীর অভিকর্ষ বল = বস্তুর ভর x পৃথিবীর অভিকর্ষজ ত্বরণ (W=mg), তাই পৃথিবীর দিকে কোন বস্তু পৃথিবীর অভিকর্ষজ ত্বরণ এর সমান ত্বরণে ধাবিত হলে ঐ বস্তুটি ওজনহীনতা অনুভব করবে।
আবার নিউটনের গতির ৩য় সূত্র থেকে আমরা জানি যে, প্রত্যেক ক্রিয়ারই সমান ও বিপরীত প্রতিক্রিয়া রয়েছে।
তাই পড়ন্ত বস্তুর ক্ষেত্রে বস্তু কর্তৃক বল থাকলেও তার প্রতিক্রিয়া থাকে না।
তাই W=mg=0 হয়। অর্থাৎ বস্তুর প্রকৃত ভর থাকলেও বস্তুটি ওজনহীন হয়।
২০০৪ সালে অক্টোবরে, ZERO-G এর প্রথম বাণিজ্যিক ফ্লাইট উড়ে সব প্রধান বিমান বাহক এর সমান নিরাপত্তা মান অনুযায়ী পরিচালিত হয় এবং সাধারণ জনগণের জন্য প্রথম এবং একমাত্র বাণিজ্যিক জিরো গ্রাভিটি (ওজনহীনতা) ফ্লাইট হিসাবে পর্যটন শিল্পের মধ্যে প্রতিষ্ঠিত হয়।
হোমি মোতিবালা
হোমি ডাডি মোতিবালা (জন্ম: ১৮ জুন, ১৯৫৮) একজন ভারতীয় ক্রীড়াবিদ যিনি পোতচালনার সঙ্গে যুক্ত।
১৯৯৩ সালে সেরা পোতচালক হিসাবে উনি অর্জুন পুরস্কার পান। ক্রীড়াক্ষেত্রে সামগ্রিক সেরা অবদানের জন্য উনি পি কে গর্গের সঙ্গে যৌথভাবে ১৯৯৪-৯৫ সালের রাজীব গান্ধী খেল রত্ন পুরস্কারে সন্মানিত হন। ২০০২ সালে দ্রোণাচার্য পুরষ্কার পান পোতচালনার শ্রেষ্ঠ প্রশিক্ষক রূপে। গর্গের সঙ্গে একসাথে ১৯৯০ বেইজিং এবং ১৯৯৪ হিরোশিমা এশিয়ান গেমসে উনি ওপেন এন্টারপ্রাইজ বর্গে ব্রোঞ্জ পদক জেতেন। ১৯৯৩ এ ওনারা ওই বর্গে বিশ্ব চ্যাম্পিয়ন ছিলেন।
মোতিবালা ভারতীয় নৌবাহিনীর কমান্ডার পদাধিকারী। ১৯৮৩ সালে  বীরত্বের জন্য উনি শৌর্য চক্র সন্মানে ভূষিত হন।
আকাশ আর মাটি
আকাশ আর মাটি ফতেহ লোহানী পরিচালিত ১৯৫৯ সালের সাদাকালো সঙ্গীতধর্মী চলচ্চিত্র। ছবিটি প্রযোজনা করেছে চলচ্চিত্র উন্নয়ন সংস্থা (এফডিসি)। চলচ্চিত্রের কাহিনী, চিত্রনাট্য ও সংলাপ লিখেছেন বিধায়ক ভট্টাচার্য। এতে অভিনয় করেছেন সুমিতা দেবী, আমিনুল হক, প্রবীর কুমার, রূপা মুখার্জী, মাধুরী চট্টোপাধ্যায়, ফজলুল করিম, রনেন কুশারী প্রমুখ।নাট্যকার বিধায়ক ভট্টাচার্য-এর গল্প অবলম্বনে নির্মিত এই চলচ্চিত্রটি চলচ্চিত্র উন্নয়ন সংস্থা (এফডিসি) প্রযোজিত দ্বিতীয় চলচ্চিত্র। এফডিসির প্রথম অনুমোদন প্রাপ্ত চলচ্চিত্রও ফতেহ লোহানীর। ছবির নাম আসিয়া এবং এটি এফডিসিতে ধারণকৃত প্রথম চলচ্চিত্র। ছবিটির চিত্রগ্রহণে ছিলেন বেবী ইসলাম।
সঙ্গীতধর্মী এই চলচ্চিত্রটি ব্যবসায়িকভাবে সফল হতে পারে নি। এ প্রসঙ্গে "ইন্ডিয়ান জার্নাল অফ আমেরিকান স্টাডিজ" চলচ্চিত্র নির্মাতার প্রযুক্তিগত জ্ঞানের অভাব এবং অদক্ষতাকে দোষারোপ করেন।
"আকাশ আর মাটি" চলচ্চিত্রের সুর ও সঙ্গীত পরিচালনা করেন সুবল দাস। গানে কণ্ঠ দেন মানবেন্দ্র মুখোপাধ্যায়, সন্ধ্যা মুখোপাধ্যায়, আলপনা বন্দ্যোপাধ্যায়, বাণী ঘোষাল।
ইয়াক ভাষা
ইয়াক ভাষা হচ্ছে না-ডেনে ভাষাগোষ্ঠির একটি বিলুপ্ত ভাষা যেটি কপার নদীর মোহনার নিকটবর্তী দক্ষিণ-কেন্দ্রীয় আলাস্কার ইয়াক জনগোষ্ঠি কর্তৃক ঐতিহাসিকভাবে ব্যবহৃত হতো।
ইসলামী জ্যামিতিক কারুকাজ
ইসলামিক সাজসজ্জা বা অলঙ্করণ জীব-জন্তুর আকৃতিবিশিষ্ট ছবিকে নিরুৎসাহিত করে। তাই এই শিল্প গড়ে উঠেছে কতিপয় জ্যামিতিক আকৃতির সমন্বয়ে, যার বিকাশ ঘটে চলেছে শতাব্দীর পর শতাব্দী জুড়ে।
ইসলামী শিল্পকলায় এই জ্যামিতিক ডিজাইন প্রায়ই তৈরি হয় অনেকগুলো ত্রিভুজ আর চতুর্ভুজের সমন্বয়ে। এগুলো একেবারে পাশাপাশি কিংবা একটির উপর আরেকটি এভাবে সজ্জিত হয়ে জটিল প্যাটার্ন তৈরি করে। এগুলো দিয়ে পুরো প্যাটার্নটাই গড়ে উঠতে পারে, কিংবা ফুল-লতা-পাতা বা ক্যালিগ্রাফির জন্য একটি ফ্রেম গঠন করতে পারে কিংবা অন্য কোনো ডিজাইনের ব্যাকগ্রাউন্ড হিসেবে থাকতে পারে। প্যাটার্নগুলো ধীরে ধীরে পরিপক্কতা পায় আর নতুনত্ব আসতে থাকে যখন নবম শতকের সাধারণ (৫ কোণা) তারা আর ডায়মন্ড আকৃতির বদলে ৬ থেকে ১৩ কোণা তারার ব্যবহার শুরু হয় ১৩শ শতাব্দীতে এবং তা আরো পরিপূর্ণতা লাভ করে ষলো শতকে ১৪ থেকে ১৬ কোণা তারা ব্যবহারের মাধ্যমে।
ইসলামী শিল্পকলা আর স্থাপত্যে জ্যামিতিক কারুকার্য বার বার শুরে ফিরে এসেছে। যেমন কিলিম কার্পেট, পারস্যের গিরিথ, মরক্কো-র জেলিয টালি, মুক্বারনাস (অলঙ্কৃত প্রবেশপদ্বারের ছাদ), জালি (অলঙ্কৃত পাথুরে দেয়াল)। এছাড়াও সিরামিক, চামড়াজাত পণ্য, রঙীন কাঁচের বিন্যাস, কাঠ আর ধাতব জিনিসপত্রে একই ধরণের জ্যামিতিক কারুকার্যের দেখা মেলে।
বিশ শতকে পাশ্চাত্যে ইসলামি জ্যামিতিক কারুকার্যের প্রতি সবারই আগ্রহ বাড়ছে, বিশেষ করে কারিগর এবং শিল্পী শ্রেণীর। শিল্পী এম সি ইশার তাদের অন্যতম। আগ্রহ বাড়ছে গণিতবিদ এবং পদার্থবিদদের মাঝেও। ২০০৭ সালে পিটার জে লু এবং পল স্টেইনহার্ড দাবি করেন, ইসফাহানে অবস্থিত দার্ব-ই ইমাম-এর টালি অনেকটা পেনরোজ টালির মত।
নজরুল ইসলাম বীর প্রতীক
নজরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
নজরুল ইসলামের জন্ম ব্রাহ্মণবাড়িয়া জেলার নবীনগর উপজেলার বাংগরা গ্রামে। তাঁর বাবার নাম মুন্সি ওয়ালী মিয়া এবং মায়ের নাম রোকেয়া বেগম। তাঁর স্ত্রীর নাম রেনু আরা বেগম। তাঁদের দুই ছেলে দুই মেয়ে।
নজরুল ইসলাম ইপিআরে চাকরি করতেন। ১৯৭১ সালে কর্মরত ছিলেন লালমনিরহাট জেলার মোগলহাট বিওপিতে। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে ভারতে যান। পরে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে। ফুলবাড়ী, অনন্তপুর, গঙ্গারহাট, শিমুলবাড়িসহ আরও কয়েক স্থানে যুদ্ধ করেন তিনি।
১৯৭১ সালের সেপ্টেম্বর মাসের মাঝামাঝিতে কুড়িগ্রাম জেলা সদরের সর্ব উত্তরে ভূরুঙ্গামারী এলাকায় গুলির শব্দে চারদিকের নিস্তব্ধতা থেমে গেল। এলাকাটি ছিলো ভারতের আসাম রাজ্যের সীমানায়। প্রচণ্ড গোলাগুলিতে গোটা এলাকা প্রকম্পিত হয়ে উঠে। নজরুল ইসলাম ও তাঁর সহযোদ্ধারা অতর্কিতে আক্রমণ চালিয়েছেন পাকিস্তান সেনাবাহিনীর অবস্থানে। পাকিস্তানি সেনা ও তাদের সহযোগীরা বসে থাকল না। তারাও পাল্টা আক্রমণ শুরু করল। তুমুল যুদ্ধের একপর্যায়ে পাকিস্তানি সেনা ও তাদের সহযোগীরা অবস্থান ছেড়ে পিছু হটতে থাকল। ১৯৭১ সালের এপ্রিল মাসের পর পাকিস্তান সেনাবাহিনী ভূরুঙ্গামারীর বিভিন্ন স্থানে প্রতিরক্ষা অবস্থান গড়ে তোলে। পুলিশের পাশাপাশি থানায় সেখানে ছিল কিছু পাকিস্তানি সেনা। এ ছাড়া সহযোগী হিসেবে ছিল একদল ইস্ট পাকিস্তান সিভিল আর্মড ফোর্স ও রাজাকার। পরিকল্পনা অনুযায়ী, মুক্তিযোদ্ধারা তিনটি দলে বিভক্ত হয়ে এই আক্রমণে অংশ নেন। দুটি দল আক্রমণকারী ও একটি কাট অফ পার্টি হিসেবে। তাঁরা ছিলেন ৪০ জন। নজরুল ইসলাম ছিলেন আক্রমণকারী দলে।
নজরুল ইসলামসহ কয়েকজন গুলি করতে করতে থানার মধ্যে ঢুকে পড়েন। পাকিস্তানি সেনা ও তাদের সহযোগীরা গ্রেনেড ও গুলি ছুড়ে নজরুল ইসলামদের প্রতিরোধ করার চেষ্টা করে। তবে পাকিস্তানি সেনা ও তাদের সহযোগীরা দিশাহারা হয়ে পড়ে। একপর্যায়ে তারা অবস্থান ছেড়ে পিছু হটতে শুরু করে। মুক্তিযোদ্ধারা সাময়িকের জন্য থানা দখল করেন। তাঁদের হস্তগত হয় বিপুলসংখ্যক অস্ত্রশস্ত্র ও গোলাবারুদ। একটি বাংকার থেকে তাঁরা উদ্ধার করেন ১১ জন নির্যাতিত নারীকে। মুক্তিযোদ্ধাদের পক্ষে একজন আহত হন। মুক্তিযোদ্ধারা থানা দখল করতে সক্ষম হলেও তা ধরে রাখার ক্ষমতা তাদের ছিল না। কারণ, আশপাশেই ছিল পাকিস্তানি সেনাদের অবস্থান।
দ্যা ললিত গ্রান্ড প্যালেস হোটেল
দ্যা ললিত গ্রান্ড প্যালেস হোটেল ভারতের কাশ্মীরের শ্রীনগরে অবস্থিত৷ এটি পূর্বে গুলাব ভবন নামে পরিচিত ছিল৷ চারদিকে হিমালয় বেষ্টিত এবং ডাল লেকের অপরূপ পরিবেশে অবস্থিত হোটেলটি অনেক পর্যটক ও দর্শনার্থীদের জন্য অন্যতম আকর্ষনীয় একটি গন্তব্য৷ দ্যা ললিত গ্রান্ড প্যালেস, শ্রীনগর পূর্বের মহারাজাদের বাসস্থান হিসাবে ব্যবহৃত হত৷ বর্তমানে সুন্দরভাবে সংস্কারের মাধ্যমে এটিকে একটি অন্যতম সুষমামন্ডিত হোটেলে রূপান্তরিত করা হয়েছে৷
দ্যা ললিত গ্রান্ড প্যালেস হোটেলটি ভারতের কাশ্মীরের শ্রীনগরে ডাল লেকের নিকটে অবস্থিত৷ এটি শ্রীনগর আন্তর্জাতিক বিমানবন্দর হতে ১৮ কিলোমিটার(গাড়ি পথে ৪৫ মিনিটের রাস্তা) এবং ট্যুরিস্ট রিসিপশন সেন্টার হতে গাড়ি পথে ১৫ মিনিট দূরত্বে অবস্থিত৷ হোটেলটি হতে সবচেয়ে নিকটের রেলওয়ে স্টেশন হচ্ছে জম্মু৷ 
১৯১০ সালে মহারাজা প্রতাপ সিং ভবনটি নির্মাণ করেন৷ হোটেলটি ভারতের বিভিন্ন ঐতিহাসিক ঘটনা এবং কাল পরিক্রমার অন্যতম স্বাক্ষী৷ হোটেলটিতে লর্ড মাউন্টব্যাটেনের মত ঐতিহাসিক ব্যক্তিত্ব আতিথ্য গ্রহণ করেছেন৷ এছাড়া এর আঙিনায় অবস্থিত চিনার গাছের তলায় মহাত্মা গান্ধী ও মহারাজা হরি সিং এর মত ব্যক্তিত্বরা সমবেত হয়েছেন এবং সমাবেশের স্থান হিসাবে ব্যবহার করেছেন৷
মহারাজা হরি সিং এবং তার স্ত্রী প্রায়ই তাদের প্রাসাদে মেহমানদের দাওয়াত করতেন এবং নিজেরা রান্না করে খাওয়াতেন৷ ভবনটির প্রধান আঙিনা এবং এর চারপাশের লন মহারাজা ও আমন্ত্রিত অতিথিদের সমাবেশ এবং আড্ডার স্থান হিসাবে ব্যবহৃত হত৷
মহারাজার বিশেষ অতিথিদের মধ্য একজন, লর্ড মাউন্টব্যাটেন ১৯৪৭ সালে প্রাসাদটির ভাইসরয় স্যুইটে অবস্থান করেন৷ যে চিনার গাছের তলায় গান্ধীজি এবং মহারাজা হরি সিং মিলিত হয়েছিলেন এবং আলোচনা করেছিলেন, তা এখনও বর্তমান রয়েছে৷ ভারতের স্বাধীনতা পরবর্তী বছরে মহারাজা হরি সিং মুম্বাই চলে যান এবং তখন গুলাব ভবনকে দ্যা গ্রান্ড প্যালেস হোটেলে রূপান্তরিত করা হয়৷ যা, ১৯৫৬ সালে ছিল শ্রীনগরের একমাত্র পাঁচ তারকা হোটেল৷
হোটেলটিতে অতিথিদের আরামদায়ক অবস্থানের জন্য বিলাসবহুল কক্ষ রয়েছে৷ রূমগুলোর মধ্য স্মোকিং ও নন-স্মোকিং রূমেরও সুবিধা বিদ্যমান রয়েছে৷ বিভিন্ন সার্ভিসসমূহের মধ্য রয়েছে উন্নতমানের ও সুস্বাদু খাবার পরিবেশনের জন্য রেস্টুরেন্ট(দ্যা চিনার গার্ডেন, দ্যা চিনার-দ্যা অল ডে কফি শপ), সুইমিং পুল সুবিধা, স্পা, কেনাকাটার জন্য শপিং মল, মিটিং বা কনফারেন্সের জন্য রূম, জিম, ব্যাংকোয়েট সার্ভিস, বার(ডাল বার), বিজনেস সেন্টার, ট্রাভেল ডেস্ক, লকার, মানি এক্সচেঞ্জার ইত্যাদি৷ অবস্থানরত অতিথিদের জন্য হোটেলটিতে ওয়াই-ফাই সুবিধাও বিদ্যমান রয়েছে৷
২০১৬-১৭ বাংলাদেশ ক্রিকেট দলের শ্রীলঙ্কা সফর
বাংলাদেশ জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলংকা সফর করে, যা মার্চ থেকে এপ্রিল ২০১৭-এ অনুষ্ঠিত হয়। এই সফরের দ্বিতীয় টেস্ট ম্যাচটি ছিল বাংলাদেশের ১০০ তম টেস্ট ম্যাচ। এই সফরের শুরুতে টেস্ট ম্যাচকে সামনে রেখে দু'দিনের একটি অনুশীলনমূলক ম্যাচ এবং ওয়ানডেকে সামনে রেখে একদিনের একটি অনুশীলনমূলক ম্যাচ অনুষ্ঠিত হয়। টেস্ট সিরিজটি ৭ মার্চ শুরু হয়; বাংলাদেশের জন্য ৭ই মার্চ তারিখটি অত্যন্ত গুরুত্বপূর্ণ তারিখ হওয়ায় টেস্ট সিরিজের স্বত্ব কেনা প্রতিষ্ঠান সিরিজের নামকরণ করে জয় বাংলা কাপ।
সিরিজ শুরুর আগে, শ্রীলঙ্কার অধিনায়ক অ্যাঞ্জেলো ম্যাথিউস হ্যামস্ট্রিং ইনজুরির কারণে টেস্ট দল থেকে বাদ যান। রঙ্গনা হেরাথকে তার জায়গায় অধিনায়ক হিসাবে ঘোষণা করা হয়। পরবর্তীতে, ম্যাথিউস ওডিআই এবং টি২০আই সিরিজ খেলার জন্য সুস্থ না হতে পারায় উপুল থারাঙ্গা উভয় ফরম্যাটের জন্য দলের অধিনায়ক হিসাবে ঘোষণা করা হয়।
টেস্ট সিরিজটি ১-১-এ ড্র হয়। প্রথম ম্যাচটি বাংলাদেশ ২৫৯ রানে পরাজিত হলেও দ্বিতীয় ম্যাচে বাংলাদেশ ৪ উইকেটে জয় লাভ করে। এটি টেস্ট ম্যাচে শ্রীলঙ্কার বিপক্ষে বাংলাদেশের প্রথম জয়। টেস্টে এটি তাদের নবম জয় এবং বিদেশের মাটিতে চতুর্থ জয়। একদিনের আন্তর্জাতিক সিরিজটিও ১-১-এ ড্র হয়। বৃষ্টির কারণে ওডিআই সিরিজের দ্বিতীয় ম্যাচে কোন ফলাফল হয়নি। সফরের টি২০আই সিরিজটিও ১-১-এ ড্র হয়।
একদিনের আন্তর্জাতিক সিরিজটি শেষে, বাংলাদেশের অধিনায়ক মাশরাফি মুর্তজা তৃতীয় ম্যাচে স্লো ওভার রেট বজায় রাখার জন্য এক ম্যাচের জন্য সাসপেন্ড করা হয়। টি২০আই সিরিজের প্রথম ম্যাচে মুদ্রা নিক্ষেপের সময় মাশরাফি মুর্তজা এই সিরিজ শেষে টি২০আই থেকে অবসর নেয়ার ঘোষণা দেন।
অগ্নি ২
অগ্নি ২ ইফতেখার চৌধুরী পরিচালিত ২০১৫ সালের একটি বাংলাদেশি-ভারত যৌথ প্রযোজনার অ্যাকশন চলচ্চিত্র। এটা অগ্নি চলচ্চিত্র সিরিজের দ্বিতীয় কিস্তি। এতে প্রধান ভূমিকায় অভিনয় করেন মাহিয়া মাহি, ওম। এছাড়া আরও অভিনয় করেন আশিষ বিদ্যার্থী, রবিউল ইসলাম ও অমিত হাসান। পূর্ববর্তী চলচ্চিত্র অগ্নি থেকে মাহিই একমাত্র অভিনয়শিল্পী যিনি এই দ্বিতীয় কিস্তিতে অভিনয় করেন।
পিতার মৃত্যুর প্রতিশোধ নিতে গুলজার ও তার গ্যাং কে হারানোর পর তানিশা শিশিরের সঙ্গে বাংলাদেশে ফেরত আসে আবার স্বাভাবিক জীবন যাপন করতে । শিশির, তানিশার প্রেমিক একজন মারাত্মক গুপ্তঘাতক এবং গুলজার অপরাধ সিন্ডিকেটের একজন সদস্য ছিলো, সে পরে তানিশাকে তার বাবার মৃত্যুর প্রতিশোধ নিতে সাহায্য করে । শিশির তানিশার জন্য স্থায়ীভাবে বাংলাদেশে ফেরার সিদ্ধান্ত নেয় । কিন্তু পাইথন, গুলজারের ভাই এবং একটি বৃহৎ অপরাধ সিন্ডিকেটের নেতা তাকে হত্যা করে ভাই মৃত্যুর জন্য প্রতিশোধ নিতে । তানিশা শিশিরের হত্যাকারী পাইথনকে হত্যা করার শপথ নেয় ।তবে পাইথন এর আসল পরিচয় বহির্বিশ্বের কাছ থেকে অজানা । তাই, তানিশা অন্যান্য কুখ্যাত অপরাধীদের পাইথনের এর অবস্থান ট্রেস করার সিদ্ধান্ত নেয় । তানিশা থাইল্যান্ডে পাইথন এর অবস্থান জানতে পারে এবং থাইল্যান্ড যাওয়ার সিদ্ধান্ত নেয়। তানিশা তার পরিচয় গোপন করে থ্যাইল্যান্ড আসে। পাইথনকে খুজতে খুজতে সেখানে দেখা হয় ইশানে সাথে, ইশান পাইথন এর অপরাধ সংগঠনের একজন সদস্য যা তানিশ জানতো । কিন্তু, সে জানতো না ইশানই পাইথনকে শিশিরের ঠিকানা দিয়েছে। ইশান তানিশার আসল পরিচয় না জেনেই তার প্রেমে পড়ে যায়। শেষে ইশানের সাহায্যেই পাইথনকে শেষ করে তানিশ ।"অগ্নি ২" চলচ্চিত্রের সুর ও সঙ্গীত পরিচালনা করেছেন স্যাভি গুপ্ত ও আকাশ। গীত রচনা করেছেন প্রিয় চট্টোপাধ্যায়, রিদ্ধি ও আকাশ। গানে কণ্ঠ দিয়েছেন নেহা কাকার, বেনি দয়াল, নাকাশ আজিজ, লেমিস, আকাশ, তুহিন ও রাজদ্বীপ। চলচ্চিত্রে পাঁচটি গান রয়েছে।
অগ্নি ২ মুক্তির সময়, পরিচালক ইফতেখার চৌধুরী আনুষ্ঠানিকভাবে তৃতীয় কিস্তি অগ্নি ৩র ঘোষণা দেন। চলচ্চিত্রটি কোন বড় উৎসবে ২০১৭ সালে মুক্তি দেওয়া হবে।
শক্তির নিত্যতা
পদার্থবিজ্ঞানে শক্তির নিত্যতা সূত্র বলে যে বিশ্বের মোট শক্তির পরিমান ধ্রুবক | শক্তি অবিনশ্বর, শক্তি সৃষ্টি বা ধ্বংস করা যায় না | এক রূপ থেকে শক্তিকে কেবলমাত্র অন্য রূপে রূপান্তরিত করা যায় | যেমন, একটি ডিনামাইট এর লাঠির বিস্ফোরণের ফলে রাসায়নিক শক্তি যান্ত্রিক শক্তিতে রূপান্তরিত হয় |
শক্তির নিত্যতা সূত্রের অনুযায়ী প্রথম ধরনের অবিরাম গতি যন্ত্র তৈরী করা অসম্ভব | কারণ বহিরাগত শক্তি সরবরাহ ছাড়া কোনো সংস্থা তার আশেপাশে সীমাহীন শক্তি সরবরাহ করতে পারে না |
খ্রিষ্টপূর্বাব্দ ৫৫০ এর সময়কার প্রাচীন দার্শনিকদের ধারণা ছিল যে কিছু অন্তর্নিহিত পদার্থ সংরক্ষণ করে সবকিছু তৈরী হয়েছে | কিন্তু আমরা যেটাকে ভর-শক্তি হিসেবে জানি সেটা এভাবে শনাক্ত করা যায় না (যেমন, থালেস এটাকে জল ভেবেছিলেন) | এমপেডোক্লেস (খ্রিষ্টপূর্বাব্দ ৪৯০-৪৩০) এর মতে বিশ্বব্ৰহ্মাণ্ড, চার উপাদান (পৃথিবী, বায়ু, জল, অগ্নি) দিয়ে গঠিত | এই সকল উপাদানের ক্রমাগত মিশ্রণ বা পরিবর্তনেই ব্ৰহ্মাণ্ড গঠন হয়েছে |
১৬০৫ সালে সাইমন স্টেভিনাস প্রথম ধরনের অবিরাম গতি যন্ত্রের উপর বেশ কিছু স্থিতিবিদ্যা সংক্রান্ত প্রশ্নের সমাধান করেন |
১৬৩৮ সালে গ্যালিলিও বিভিন্ন ঘটনার ব্যাখ্যা প্রকাশ করেন | এর মধ্যে 'বিঘ্নিত দোলক' এর বিশ্লেষণও ছিল, যেখানে শক্তির সংরক্ষণ নীতি মেনে স্থিতিশক্তি থেকে গতিশক্তিতে রূপান্তর হয় এবং গতিশক্তি থেকে স্থিতিশক্তিতে রূপান্তর হয় |
ক্যাশ রেজিস্টার
ক্যাশ রেজিষ্টার বা অর্থ নিবন্ধকারী একটি যান্ত্রিক বা বৈদ্যুতিক যন্ত্র যার সাহায্যে বিক্রয় কেন্দ্রে লেনদেনের হিসাব ও নিবন্ধ করা হয় । নগদ অর্থ বা মূল্যবান কাগজ সংরক্ষণের জন্য এর সাথে ড্রয়ার সংযুক্ত থাকে।
রিসিটের মাধ্যমে নথি সংরক্ষণের উদ্দেশ্যে রেজিষ্টার সাধারণত প্রিন্টার বা ছাপানো যন্ত্রের সাথে বৈদ্যুতিকভাবে যুক্ত থাকে,যা রিসিট ছাপাতে সাহায্য করে ।
মার্কিন যুক্তরাষ্ট্রের গৃহযুদ্ধ চলাকালীন সময়ে জেমস রিটি এবং জন ব্রিচ নামক ব্যক্তি ক্যাশ রেজিষ্টার আবিষ্কার করেন । জেমস মার্কিন যুক্তরাষ্ট্রের ডায়টন, ওহিয়ো রাজ্যের একটি সেলুনের মালিক ছিলেন । তিনি চাইতেন, তার লভ্যাংশ যাতে কোনভাবেই অপহরণ না হোক।
প্রথম দিকের ক্যাশ রেজিষ্টারগুলো মূলত যান্ত্রিক ছিল যাতে রিসিপ্ট ছাপানোর ব্যবস্থা ছিলনা। প্রতিবার লেনদেনের জন্য কর্মচারীদের রেজিষ্টার টেলিফোনে মোট অঙ্ক তুলতে হতো,এরপর ক্যাশ ড্রয়ার খুলার সাথে সাথেই ঘণ্টার আওয়াজের মাধ্যমে ম্যানেজারকে নতুন লেনদেনের বিষয়ে সতর্ক করতো। কোষাধ্যক্ষকে টাকা বিনিময়ের জন্য রেজিষ্টারটি খুলতে হতো,যার মাধ্যমে নতুন লেনদেন হয়েছে বুঝা যেত ।
সাইক্সের রাতচরা
সাইক্সের রাতচরা () (বৈজ্ঞানিক নাম:"Caprimulgus mahrattensis") হচ্ছে দক্ষিণ এশিয়ার একটি রাতচরা। এই প্রজাতির নামটি কর্নেল উইলিয়াম হেনরি সাইক্স-এর নামকে স্মরণীয় করে, যিনি ভারতে ব্রিটিশ সামরিক দায়িত্ব পালন করেন।
এই প্রজাতির পাখিদের শরীরে মেটে ও হালকা খয়েরি রঙের মিশ্রণ রয়েছে। ডানা ও লেজের কিছু কিছু জায়গায় স্পষ্ট সাদা রঙের পালক থাকে। এই প্রজাতির পাখিদের ২১ থেকে ২৩ সেন্টিমিটার দীর্ঘ হতে দেখা যায়। প্রকৃতির সঙ্গে এরা এমনভাবে মিশে থাকে যে সহজে চোখে পড়ে না।
কিরণ মোরে
কিরণ শঙ্কর মোরে (; জন্ম: ৪ সেপ্টেম্বর, ১৯৬২) গুজরাতের বরোদায় জন্মগ্রহণকারী প্রথিতযশা সাবেক ভারতীয় ক্রিকেটার। ১৯৮৪ থেকে ১৯৯৩ সময়কালে ভারত ক্রিকেট দলের অন্যতম সদস্য ছিলেন। দলে মূলতঃ উইকেট-রক্ষকের দায়িত্বে পালন করতেন কিরণ মোরে। এছাড়াও ২০০৬ সালে দিলীপ বেঙ্গসরকারের দায়িত্ব লাভের পূর্বে পর্যন্ত বিসিসিআইয়ের দল নির্বাচকমণ্ডলীর সভাপতির দায়িত্ব ছিলেন তিনি।
১৯৭০-এর দশকের শেষার্ধ্বে ভারতের অনূর্ধ্ব-১৯ দলের পক্ষে খেলেন। ১৯৮২ সালে বোম্বেতে অনুষ্ঠিত টাইমস শিল্ডে টাটা স্পোর্টস ক্লাবে ও নর্থ ল্যাঙ্কাশায়ার লীগে ব্যারোর পক্ষে খেলেন। ১৯৮২-৮৩ মৌসুমে নিয়মিত উইকেট-রক্ষক সৈয়দ কিরমানীকে সহায়তাকল্পে ওয়েস্ট ইন্ডিজ সফরে যান। কিন্তু কোন টেস্টে অংশগ্রহণ করার সুযোগ হয়নি তাঁর।
১৯৮৫-৮৬ মৌসুমে অস্ট্রেলিয়া সফরে যান। বিশ্ব সিরিজ কাপের প্রথমদিককার খেলায় কিরমানী আঘাত পেলেও দৃশ্যতঃ খেলোয়াড়ী জীবন শেষ হয়ে যায়। ফলে প্রতিযোগিতার বাদ-বাকি খেলাগুলোয় অংশ নেন কিরণ মোরে। এরপর থেকে ১৯৯৩ সাল পর্যন্ত মোরে টেস্ট ক্রিকেটে ভারতের প্রথম পছন্দের উইকেট-রক্ষক ছিলেন। তবে একদিনের আন্তর্জাতিকে তাঁকে প্রায়শঃই ভালোমানের ব্যাটসম্যানদের কারণে স্থানচ্যুত হতে হয়েছে।
১৯৮৬ সালে ইংল্যান্ডের বিপক্ষে প্রথম টেস্ট সিরিজে অংশগ্রহণ করেন। তিন টেস্টের ঐ সিরিজে তিনি সর্বমোট ১৬ ক্যাচ নিয়ে ইংল্যান্ডের বিপক্ষে ভারতীয় রেকর্ড গড়ার পাশাপাশি ব্যাটিং গড়ে দ্বিতীয় স্থানে অবস্থান করেন। ছোটখাটো গড়নের অধিকারী মোরে ব্যস্ত ব্যাটসম্যান হিসেবে পরিচিতি পেয়েছেন। প্রতিষ্ঠিত ব্যাটসম্যানেরা ব্যর্থ হলে তিনি প্রায়শঃই দলকে গুরুত্বপূর্ণ ইনিংস উপহার দিতেন। ১৯৮৮-৮৯ মৌসুমে স্বাগতিক ওয়েস্ট ইন্ডিজের বিপক্ষে ৫০ রান তোলেন। এসময় ভারত দলের সংগ্রহ ৬৬/৩ ছিল। করাচীতে পাকিস্তানের বিপক্ষে ফলো-অনে থাকা অবস্থায় তাঁর সেরা ইনিংসটি উপহার দেন। মাদ্রাজ টেস্টে ছয় ব্যাটসম্যান তাঁর হাতে স্ট্যাম্পিং হন। তন্মধ্যে পাঁচটি করেন দ্বিতীয় ইনিংসে। উভয়ক্ষেত্রেই তাঁর এ কৃতিত্ব অদ্যাবধি টেস্ট রেকর্ড হিসেবে টিকে রয়েছে।
১৯৮৯-৯০ মৌসুমে মোহাম্মদ আজহারউদ্দীনের নেতৃত্বাধীন ভারত দলের সদস্যরূপে নিউজিল্যান্ড সফরে যান। ঐ দলে তিনি সহ-অধিনায়ক মনোনীত হন। নেপয়ারে অনুষ্ঠিত সিরিজের দ্বিতীয় টেস্টে ব্যক্তিগত সর্বোচ্চসহ ৭৩ রান তোলেন। কিন্তু ঐবছরের শেষদিকে ইংল্যান্ড সফরে রবি শাস্ত্রীর কাছে সহ-অধিনায়কত্ব হারান।
লর্ডসে উদ্বোধনী ইংরেজ ব্যাটসম্যানকে গ্রাহাম গুচকে ৩৬ রানে ক্যাচ ফেলে দেয়ার খেসারত গুণতে হয় ভারত দলকে। পরবর্তীতে গুচ ৩৩৩ রান তুলেছিলেন। ১৯৯২ সালের ক্রিকেট বিশ্বকাপে ছোটখাটো বিতর্কময় পরিবেশ সৃষ্টি করেন। তিনি ক্রমাগত জাভেদ মিয়াঁদাদের বিপক্ষে আউটের আবেদন জানাতে থাকেন।
১৯৯৪ সালের শুরুতে বরোদার সতীর্থ নয়ন মোঙ্গিয়ার কাছে জাতীয়দলের সদস্যতা থেকে স্থানচ্যুত হন। নিজ রাজ্যদলে মূখ্যতঃ ব্যাটসম্যানকে হিসেবে খেললেও সুযোগ পেলেই উভয় দায়িত্বেই তাঁকে দেখা যেতো। এছাড়াও ১৯৯৮ সাল পর্যন্ত বরোদার অধিনায়কত্ব করেন।
১৯৯৭ সালে কিরণমোরে আলেম্বিক ক্রিকেটে একাডেমি প্রতিষ্ঠা করেন।
হিমানশী খুরানা
হিমানশী খুরানা (পাঞ্জাবি: ਹਿਮਾਨਸ਼ੀ ਖੁਰਾਨਾ জন্ম ২৭ নভেম্বর ১৯৯১) একজন ভারতীয় মডেল ও অভিনেত্রী তিনি কিরাতপুর সাহেব, পাঞ্জাব এ থাকেন। তিনি পাঞ্জাবি সিনেমা সাড্ডা হক এর জন্য একজন অভিনেতা হিসেবে খ্যাতি লাভ করেন। তিনি শ্রেষ্ঠ জে সছ (হার্ডি সান্ধু), অনিদ্রা (সিপ্পি ফুলকা), লাদেন (জস্সী ফুলকা), ্থকডা রেহা এবং গালা জাট্টান ওয়ালী (নিনজা), গাব্রু এবং গাব্রু২ সহ অনেক পাঞ্জাবি সঙ্গীত ভিডিও একটি মডেল হিসেবে তার কাজের জন্য পরিচিতি পান।
হিমানশী খুরানা ২৭ নভেম্বর ১৯৯১ জন্মগ্রহণ করেন কিরাতপুর সাহেব, পাঞ্জাবে। তিনি ছাড়াও তার দুই ছোট ভাই আছে। হিমানশী বলেন, তাঁর মা সুনীত কৌর তার জীবনে একটি শক্তিশালী প্রেরণা হয়েছেন। তিনি চিকিৎসা বিজ্ঞান ক্লাস .১২ পর্যন্ত বিসিএম স্কুল, লুধিয়ানা থেকে তার শিক্ষা পেয়েছি্লেন। পরবর্তীতে তিনি এভিয়েশন সেক্টরে হস্পিট্যালিটি একটি ডিগ্রী পেয়েছেন। তিনি এখন একজন অভিনেত্রী হিসেবে কাজ করছেন।
হিমানশী খুরানা ১৭ বছর বয়সে তার অভিনয় জীবন শুরু করেন যখন তিনি মিস লুধিয়ানা ২০১১ নির্বাচিত হন। এরপর তিনি তার জীবিকার জন্য দিল্লি আসেনন। তিনি ম্যাক ব্র্যান্ড অ্যাম্বাসেডর হলেন এবং তারপর আন্তর্জাতিক উপস্থাপনা জন্য মক্কার দ্বারা স্বাক্ষরিত হয়. তিনি তখন মেক মাই ট্রিপ, ায়ুর, পেপসি, নেসলে, গীতাঞ্জলী জুয়েলার্সে, বড় বাজার, কিংফিশার, কেলভিন ক্লেইন এবং অনেক অন্যান্য উচ্চ প্রফাইল কোম্পানীর জন্য কাজ করতে গিয়েছেন।
তার গান "জোডি - বড় দিন পার্টি" সঙ্গে পাঞ্জাবি সঙ্গীত শিল্পে তার আত্মপ্রকাশ ২০১২ সালে (পাঞ্জাবি এমসি এবং কুলদীপ মাণাক)২০১০ পরে, সে জন্যণ(ফাশ্লী বাতেরায়) সঙ্গীত ভিডিও দ্বারা অভিনয় করেন (ফিরোজ খান) এবং ইযহার(হারজট)২০১৩ সালে,হিমানশী (হার্ডি সান্ধু) এবং হিট সিনেমা সাড্ডা হক দেখা যায়। ২০১৫ সাল হিমানশীর জন্য খুব সফল বছর । সে জস্সী ফুলকা, বাদশা, জে-স্টার, নিনজা, মাঙ্ক্রিত আউলাখ এবং অন্যদের সহ অনেক গায়ক, সঙ্গে কাজ করেছেন। মার্চ ২০১৬ সালে তিনি সাদ গানের সুখ-ই (মুযিচকাল দচতরয) এর পাশাপাশি অভিনয় করেন।
Himanshi Khurana made her debut in Punjabi cinema as an actor with the Punjabi hit movie, Sadda Haq which helped her in gaining fame. Although her first Bollywood film was Jeet Lengey Jahaan (2012). She then appeared as a lead role in Punjabi movie Leather Life (featuring Aman Dhaliwal as male lead). Punjabi movie 2 Bol (Date of release 16 October 2015) also features Himanshi Khurana as lead roles.
She also acted in six south Indian Movies - 2 Kannada, 2 Tamil, 1 Telugu, 1 Malayalam.
She was also the winner of the competition Dhee Punjab Di and the Miss Ludhiana contest organized by Nritiya Academy. She was also one of the finalists of Miss PTC Punjabi.
সাহিত্যবর্গের তালিকা
লিখনবর্গ (সাধারণত, সংকীর্ণ অর্থে সাহিত্যবর্গ) নিরূপণ করা হয় বর্ণনাভঙ্গি, টোন, বিষয়বস্তু এবং সমালোচকদের দেয়া বর্গসমূহের সংজ্ঞা অনুসারে। লিখনবর্গ কাল্পনিক বা নকাল্পনিক দুরকমই হতে পারে।
পাঠক একটি সাহিত্যকর্মে যা যা আশা করতে পারে তা প্রভেদ ও চিহ্নিত করার মার্কাটিই হলো বর্গ। সাহিত্যের প্রধান শাখাগুলো বিভিন্ন বর্গে লেখা হতে পারে। এটি এমন বিষয়শ্রেণী যা শৈলী বা বিষয়বস্তুর মিল অনুসারে চিহ্নিত করা হয়।
সাহিত্যের চিরায়ত মুখ্য বর্গসমূহ হলো:
বর্গ দুটি বিষয়শ্রেণীতে পড়বে: ফিকশন এবং নন-ফিকশন। একটি বর্গ হতে পারে ফিকশন (কাল্পনিক) বা নন-ফিকশন (বাস্তবিক)।
বর্গের উপসেটসমূহ, সাধারণ বর্গ বলে পরিচিত, লিখিত অভিব্যক্তির বর্গসমূহের আদিরূপ থেকে উদ্ভূত হয়েছে।বর্গসাহিত্য ছাড়া অন্যান্য মানসম্পন্ন সাহিত্যকর্মকে বলা হয় কথাসাহিত্য। বিভিন্ন সহায়ক গ্লন্থ ব্যবহার করে পাঠকেরা কথাসাহিত্য ও বর্গসাহিত্যের পার্থক্য জানতে পারবেন।
কথাসাহিত্য একটি টার্ম যা ব্যবহার করা হয়।
বর্গসমূহের মিশ্রণের কারণে কোনো কোনো বর্গ তালিকায় পুনরাবৃত্ত হতে পারে।এই বর্গসমূহ ননফিকশন জগতের অংশ এবং ক্রস-জনরা হওয়ায় কোনো কোনোটি তালিকায় পুনরাবৃত্ত হতে পারে।
রাজামুন্দ্রি
রাজামুন্দ্রি হল ভারতের অন্ধ্রপ্রদেশের অন্যতম প্রধান শহর। শহরটি রাজ্যের পূর্ব গোদাবরী জেলায় গোদাবরী নদীর তীরে অবস্থিত।
=চিত্রমালা=
মুনি (তামিল চলচ্চিত্র)
মুনি ২০০৭ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। চলচ্চিত্রটি পরিচালনা করেছেন অভিনেতা রাঘব লরেন্স। ভৌতিক এ ছবিটি ভারত ও ভারতের বাইরে ১৫ কোটি রূপি আয় করে। ২০০৭ সালের ৯ মার্চ তামিল ও একই সাথে অনুদিত তেলেগু ভাষায় ছবিটি মুক্তি পায়। পরবর্তীতে এ ছবির আরো দু'টি ধারাবাহিক তৈরি হয়। "মুনি ২: কানচানা" (কানচানা নামে পরিচিত) ২০১১ সালের ১৫ জুলাই এবং "মুনি ৩: গঙ্গা" (কানাচানা ২ নামে পরিচিত) ২০১৫ সালের ১৬ এপ্রিল মুক্তি পায়।
মুক্তির কথা
মুক্তির কথা তারেক মাসুদ ও ক্যাথরিন মাসুদ পরিচালিত ১৯৯৯ সালের বাংলাদেশী নাট্য চলচ্চিত্র। চলচ্চিত্রটিতে ১৯৭১ সালে বাংলদেশের স্বাধীনতা যুদ্ধ চলাকালীন মানুষের সংগ্রামের কাহিনী বিবৃত হয়েছে। ছবিটিতে সাধারণ জনগণ কিভাবে গণহত্যা, ধর্ষণ ও বর্বরতার শিকার হয়েছে তার উল্লেখ রয়েছে। প্রত্যন্ত অঞ্চলে এখনো মানুষ তেমনি সংগ্রামের মধ্য দিয়ে জীবন অতিবাহিত করছে। চলচ্চিত্রের কিছু ফুটেজ মার্কিন চলচ্চিত্র নির্মাতা লেয়ার লেভিন-এর থেকে নেয়া হয়েছে।
১৯৯৬ সাল থেকে ১৯৯৯ সাল পর্যন্ত একদল তরুণ তরুণী প্রত্যন্ত গ্রামাঞ্চলে ঘুরে ঘুরে বাংলাদেশের স্বাধীনতা যুদ্ধের প্রামাণ্যচিত্র মুক্তির গান দেখাতে শুরু করেন। প্রদর্শনী শেষে গ্রামবাসীরা প্রজেকশনিস্ট দলের কাছে তাদের নিজস্ব অভিজ্ঞতা আর অভিযোগের কথা বলতে শুরু করেন। কখনও কখনও প্রদর্শনী হয়ে উঠে মুক্তিযুদ্ধের লোকগানের আসর। শহরের তরুণ প্রজেকশনিস্ট দল উপলব্ধি করে গ্রামের মানুষের কাছে মুক্তিযুদ্ধের চেতনার কথা পৌঁছাতে এসে তাদের কাছ থেকেই মুক্তিযুদ্ধের বৃহত্তর ইতিহাস জানতে পেরেছে।
২০১২ সালের ২৫ মার্চ লেজার ভিশন থেকে "মুক্তির কথা" চলচ্চিত্রের ডিভিডি মুক্তি পায়। এটিকে বাংলাদেশের প্রথম ডিভিডি বলে উল্লেখ করা হয়।
থ্রিলার (বর্গ)
থ্রিলার সাহিত্য, চলচ্চিত্র ও টেলিভিশনের ক্ষেত্রে একটি বিস্তৃত বর্গ এবং এর অনেক উপবর্গ আছে। থ্রিলারকে চিহ্নিত ও সংজ্ঞায়িত করা যায় তাদের প্রকাশিত ভাব দিয়ে। তারা পাঠকের মধ্যে জাগিয়ে তোলে সাসপেন্স, উত্তেজনা, বিস্ময়, পূর্বাভাস এবং উৎকণ্ঠা। অ্যালফ্রেড হিচককের চলচ্চিত্রগুলো থ্রিলারের সফল উদাহরণ।
থ্রিলারের কাহিনী ক্লাইম্যাক্সের দিকে যত এগোয়, পাঠকও উত্তেজনায় "চেয়ারের কিনারায়" এগিয়ে আসে। দর্শকের কাছ থেকে গুরুত্বপূর্ণ তথ্য লুকিয়ে রাখা থ্রিলারের বহুলব্যবহৃত উপাদান। সাহিত্যিক কৌশল, যেমন লাল হেরিং, কাহিনীমোচড়, এবং ক্লিফহ্যাঙ্গার ইত্যাদিও প্রচুর ব্যবহৃত হয়। থ্রিলার সাধারণত খলনায়ক-চালিত কাহিনী, যেখানে সে বিভিন্ন বাধা সৃষ্টি করে আর নায়ক সেসব পরাস্ত করে যায়।
হোমারের "ওডিসি" পাশ্চাত্য জগতে একেবারে প্রাচীন গল্পগুলোর একটি এবং এটাকে থ্রিলারের আদিরূপ হিসেবে বিবেচনা করা হয়। প্রথম দিককার থ্রিলার চলচ্চিত্রের একটি হলো হ্যারল্ড লয়েডের কমিক "সেফটি ফার্স্ট!" (১৯২৩), যেখানে একটি চরিত্র গগনচুম্বী অট্টালিকার গায়ে সাটান্টবাজি করে দেখায়।
পুষ্পেন্দ্র কুমার গর্গ
ক্যাপ্টেন পুষ্পেন্দ্র কুমার গর্গ (জন্ম: ২২ নভেম্বর, ১৯৬৩) একজন ভারতীয় ক্রীড়াবিদ যিনি পোতচালনার সঙ্গে যুক্ত। উনি উত্তর প্রদেশের আলিগড় জেলার (অধুনা হাথরস জেলা) সাসনিতে জন্মগ্রহন করেন। সৈনিক স্কুল, লখনউ এবং ন্যাশনাল ডিফেন্স এয়কাডেমি থেকে পাশ করবার পর উনি ভারতীয় নৌবাহিনীতে যোগদান করেন।
ইডিটিএ
ইডিটিএ বা ইথিলিনডাইএমিনোটেট্রাএসেডিক অ্যাসিড, হলো এক ধরনের রাসায়নিক পদার্থ, যা শিল্প এবং চিকিৎসা ক্ষেত্রে ব্যবহৃত হয়।
ইডিটিএ বর্ণহীন, পানিতে দ্রবণীয় ও কঠিন এমিনোপলিকার্বক্সিলিক এসিড। এর অনুবন্ধী ক্ষার হলো ইথিলিনডাইএমিনোটেট্রাএসিটেট। লাইমসকেল দ্রবীভুত করতে ব্যাপক ভাবে এর ব্যবহার করা হয়। এর ব্যবহার বৃদ্ধির কারণ হলো এর একটি হেক্সাডেনটেট (ষষ্ঠ দন্তক) লিগ্যান্ড ও কিলেটিং এজেন্ট আছে। যেমনঃ ধাতব আয়ন যথা, Ca ও Fe কে অন্য আয়নের কাছ থেকে আলাদা করে রাখতে পারে।
মোহাম্মদ আবদুর রশীদ
মোহাম্মদ আবদুর রশীদ (জন্ম: ২২ জুলাই, ১৯৪৪ - মৃত্যু: ২৩ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবদুর রশীদের জন্ম মুন্সিগঞ্জ জেলার লৌহজং উপজেলার গাউটিয়া গ্রামে। তাঁর বাবার নাম আবদুল খালেক এবং মায়ের নাম আনোয়ারা খাতুন। তাঁর স্ত্রীর নাম আনোয়ারা রশীদ। তাঁর দুই ছেলে এক মেয়ে।
মোহাম্মদ আবদুর রশীদ পাকিস্তান সেনাবাহিনীতে চাকরি করতেন। ১৯৭১ সালে প্রেষণে অ্যাডজুটেন্ট হিসেবে কর্মরত ছিলেন রাজশাহী ক্যাডেট কলেজে। ২৫ মার্চের পর তিনি রাজশাহীর সারদা পুলিশ একাডেমির প্রশিক্ষণরত পুলিশ কর্মকর্তা ও ইপিআর বিওপির বাঙালি সেনাদের সংগঠিত করে নিজেই একটি দল গঠন করেন। পাকিস্তানি সেনাদের মোকাবিলায় তিনি তাঁর দলের মুক্তিযোদ্ধাদের মোতায়েন করেন ঈশ্বরদী-রাজশাহী রেললাইনে। মোহাম্মদ আবদুর রশীদ স্বাধীনতার পর বাংলাদেশ সেনাবাহিনীতে কর্মরত ছিলেন।
১৯৭১ সালের এপ্রিল মাসের প্রথম সপ্তাহে পাকিস্তানি সেনারা রাজশাহী শহরের দিকে আসছে—খবর পেয়ে মোহাম্মদ আবদুর রশীদ এক দল মুক্তিযোদ্ধা নিয়ে অবস্থান নিলেন পথে। অগ্রগামী পাকিস্তানি সেনাদের বাধা দেওয়া মাত্র শুরু হয়ে গেল যুদ্ধ। মুক্তিযোদ্ধারা মোহাম্মদ আবদুর রশীদের নেতৃত্বে সাহসের সঙ্গে পাকিস্তানি সেনাদের মোকাবিলা করতে থাকলেন। থেমে গেল পাকিস্তানি সেনাদের অগ্রযাত্রা। 
মোহাম্মদ আবদুর রশীদ পরে মুক্তিবাহিনীর ৭ নম্বর সেক্টরের শেখপাড়া সাব-সেক্টরের অধিনায়ক হিসেবে দায়িত্ব পালন করেন। এই সাব-সেক্টরে বেশ কটি যুদ্ধ সংঘটিত হয়। তাঁর দায়িত্বপূর্ণ এলাকা ছিল রাজশাহী জেলার দুর্গাপুর, পুঠিয়া, চারঘাট ও বাঘা উপজেলা। এই এলাকা ছিল পাকিস্তানিদের অত্যন্ত সুরক্ষিত এলাকা। বিশাল পদ্মা নদীর নিরবচ্ছিন্ন প্রবাহ রাজশাহী ও এই এলাকার জন্য বিরাট প্রতিবন্ধক ছিল। শেখপাড়া সাবসেক্টরের অধীন এলাকায় অপারেশন করার জন্য পদ্মা নদী পার হতে হতো। মুক্তিযোদ্ধারা তাঁর নেতৃত্বে বাঘা, বাজুবাঘা, বেসপুকুরিয়া, চারঘাট ও দুর্গাপুর এলাকায় বেশ কয়েকটি সফল অপারেশন চালান। 
এপ্রিল মাসের প্রথম সপ্তাহে পাকিস্তান সেনাবাহিনীর বিরাট একটি দল ঢাকা থেকে রাজশাহী অভিমুখে আসতে থাকে। আরিচা ঘাট দিয়ে যমুনা নদী অতিক্রম করে তারা নগরবাড়ী আসার পর মুক্তিযোদ্ধাদের অপর একটি দল তাদের বাধা দেয়। তখন দুই পক্ষের মধ্যে সামান্য গোলাগুলি হয়। এরপর পাকিস্তানি সেনারা ঈশ্বরদী ও নাটোর হয়ে আবার রাজশাহীর দিকে অগ্রসর হয়। তখন মোহাম্মদ আবদুর রশীদ তাঁর দল নিয়ে পাকিস্তানি সেনাদের প্রতিরোধ করেন। তাঁর অধীন মুক্তিযোদ্ধাদের প্রতিরোধে অনেক পাকিস্তানি সেনা হতাহত হয়। সেই সময় এই যুদ্ধ ছিল অত্যন্ত ঝুঁকিপূর্ণ। কারণ, মোহাম্মদ আবদুর রশীদের দলের তখন প্রস্তুতি এবং অস্ত্র-গোলাবারুদ যে পরিমাণ থাকা দরকার, তা ছিল না। তার পরও তিনি দুর্দম আত্মপ্রত্যয়ী হয়ে পাকিস্তানি সেনাদের ওপর আক্রমণ চালান। তাঁর এই প্রত্যয় অব্যাহত থাকে মুক্তিযুদ্ধের শেষ দিন পর্যন্ত।
পুরানো নৌনী সেতু
পুরানো নৌনী সেতু হল ভারতের অন্যতম পুরানো ও দীর্ঘতম সেতু গুলির মধ্যে একটি। এই সেতু উত্তর প্রদেশ রাজ্যের এলাহাবাদ শহরের প্রান্তে অবস্থিত। সেতুটি এলাহাবাদ এর কেন্দ্রস্থলের সঙ্গে এলাহাবাদের উপকন্ঠীয় শহর নৌনীকে যুক্ত করেছে। এই সেতু একই সঙ্গে রেল পথ ও সড়কপথ দ্বারা নৌনী ও এলাহাবাদেক যুক্ত করেছে। নদীটি এলাহাবাদ রেল স্টেশনের সঙ্গে নৌনী জংশন রেলওয়ে স্টেশনকে যুক্ত করে। এটি পুরানো যমুনা সেতু নামেও পরিচিত।এই দ্বিতল বিশিষ্ট সেতুর উপরের ডেকে রেল চলাচল করে এবং নীচের ডেকে সড়ক পথ চালু হয় ১৯২৭ সালে।
নতুন যমুনা সেতু
সেতুটি যমুনা নদীর উপর নির্মাত হয়েছে ।এই সেতুর নির্মাণ শুরু হয় ২০০০ সালে এবং এর নির্মাণ শেষ হয় ২০০৪ সালে।সেতুটি ১৫১০ মিটার দীর্ঘ্য।এই সেতুর দীর্ঘতম স্পেনের দৈর্ঘ্য ২৬০ মিটার
ইরফান সাজ্জাদ
ইরফান সাজ্জাদ একজন বাংলাদেশী মডেল এবং চলচ্চিত্র অভিনেতা। তিনি ২০১৩ সালে বাংলাদেশে প্রথমবারের মত আয়োজিত পুরুষদের জন্য রিয়েলিটি-শো ইমামী ফেয়ার এন্ড হ্যান্ডসাম-
চ্যানেল আই হ্যান্ডসাম দ্য আলটিমেট
ম্যান প্রতিযোগিতায় প্রথম স্থান অর্জন করেন।
ইরফান সাজ্জাদ ২০১৩ ইমামী ফেয়ার এন্ড হ্যান্ডসাম-চ্যানেল আই হ্যান্ডসাম দ্য আলটিমেট ম্যান প্রতিযোগিতায় বিজয়ী হওয়ার পর চলচ্চিত্র ও টিভি মিডিয়াতে তাঁর যাত্রা শুরু করেন। প্রতিযোগীতায় চ্যাম্পিয়ন হওয়ার পরে মাবরুর রশীদ বান্না পরিচালিত টেলিফিল্ম ভালোবাসার গল্পের শেষাংশতে অভিনয়ের মাধ্যমে টিভি নাটকে প্রথম অভিনয় শুরু। তিনি আরো অনেক টেলিভিশন নাটক, ধারাবাহিকে অভিনয় করেছেন। মুশফিকুর রহমান গুলজার পরিচালিত মন জানে না মনের ঠিকানা চলচ্চিত্রে
অভিনয়ের মাধ্যমে চলচ্চিত্রে যাত্রা শুরু
করেন ইরফান সাজ্জাদ। তাঁর অভিনীত সর্বশেষ চলচ্চিত্র ভালোবাসা এমনই হয়, যেটি মুক্তি পায় ২৭ জানুয়ারী,২০১৭তে। এই চলচ্চিত্রে তাঁর বিপরীতে জুটি বেঁধেছেন বিদ্যা সিনহা সাহা মীম এবং চলচ্চিত্রটি পরিচালনা করেছেন আরেক অভিনেত্রী তানিয়া আহমেদ।
রামধন তর্কবাগীশ
রামধন তর্কবাগীশ ছিলেন ঊনবিংশ শতকের প্রথমার্ধের একজন বাঙালি পুরাণ কথক এবং সংস্কৃত পদাবলীকার। বাংলায় কথকতার যে লৌকিক পদ্ধতি, তার প্রধান উদ্ভাবক ছিলেন তিনি৷ রামধনের কনিষ্ঠ পুত্র শ্রীশচন্দ্র বিদ্যারত্ন ঈশ্বরচন্দ্র বিদ্যাসাগরের সহযোগিতায় প্রথম "বিধবা বিবাহ" করেছিলেন।
রামধন ছিলেন অধুনা পশ্চিমবঙ্গের উত্তর চব্বিশ পরগনা জেলার গোবরডাঙা-খাঁটুরা-ইছাপুর ( প্রাচীন "কুশদ্বীপ" বা "কুশদহ পরগনা") অঞ্চলের সংস্কৃত পণ্ডিতসমাজের একজন প্রসিদ্ধ ব্রাহ্মণ পণ্ডিত। হিন্দু পৌরাণিক কাহিনীর কথকতাকে তিনি জীবিকা হিসাবে গ্রহণ করেন। তাঁর দুই পুত্র: গণেশচন্দ্র ও শ্রীশচন্দ্র। কনিষ্ঠ শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত "বিধবা বিবাহ" আইন সামাজিক ক্ষেত্রে প্রচলন করেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। ঊনবিংশ শতকের বিখ্যাত নাট্যকার দীনবন্ধু মিত্র রামধন তর্কবাগীশকে স্মরণ করে লিখেছিলেন:
এই স্থানে রাম ধন কথক রতন
কলকণ্ঠ কলে কল করিত কলন।
সুললিত পদাবলী বিরচিত তাঁর,
সকল কথক সুরে করিছে বিহার।।
খাঁটুরা অঞ্চলে রামধনের কথকতার পাণ্ডিত্য মাধুর্য সুললিত ভঙ্গি সম্বন্ধে অনেক কাহিনী প্রচলিত আছে। শোনা যায়, একবার ভট্টপল্লীতে ( এখনকার ভাটপাড়া) রামধন সাধারণ মানুষদের দিকে লক্ষ্য রেখে সহজভাষায় পুরাণ ব্যাখ্যা করছিলেন; পাঠশেষে সেখানকার পণ্ডিতরা তাঁর পাণ্ডিত্য নিয়ে বিদ্রূপ করে। ক্ষুব্ধ রামধন পণ্ডিতদের মনোভাব বুঝতে পেরে পরদিন থেকে পুরো একপক্ষকাল কথকতার আসরে অনর্গল সংস্কৃতে কথা বলেন; পণ্ডিতেরা বিস্মিত হয়ে তাঁদের মন্তব্যের জন্য দুঃখপ্রকাশ করেন। 
কথকতাবৃত্তি থেকে রামধন প্রচুর অর্থ উপার্জন করেন। তিনি সহজভাষায় কিছু উৎকৃষ্ট মানের পদাবলীও রচনা করেছেন:
কেশব কৃপানিধান। করুনাবলোকয় কুরু
করুনাং ময়ি দীনহীন জনে। তব পদ ভজন
যজন যাজন পূজন বন্দন মননবিহীনে।।পীত বসন বনচারী। সুললিত নটবর রাস-
বিহারী। রমণীমথকৃত মুরলী কূজিত গোপিত
গোপীসত প্রেম বিতারি।।
রামধনের ভ্রাতুষ্পুত্র ধরনীধর কথক, পরিবারের এই কথকতার উত্তরাধিকার আজীবন যোগ্যতার সাথে বহন করেছিলেন; পুরাণপাঠে ও পদাবলী সঙ্গীতে তিনি রামধনের রচিত পদাবলীই ব্যবহার করতেন। শোনা যায়, বর্ধমান রাজবাড়িতে তিনি বছরে পাঁচ হাজার টাকা পেতেন। কথকতা ব্যবসায়ে তিনি এত অর্থ উপার্জন করেছিলেন যে, প্রচুর ব্যয় ও দান করেও মৃত্যুকালে তিনি লক্ষাধিক টাকা রেখে গিয়েছিলেন।
সম্প্রচার
গাঢ় লেখা
সম্প্রচার হল অডিও এবং/অথবা ভিডিও বিষয় অথবা ভিডিও বিষয় অথবা অন্য বার্তাসমূহ গণ যোগাযোগ মাধ্যসমূহের দ্বারা পাঠকগনের মধ্যে ছড়িয়ে দেওয়া ,কিন্তু এক জন এক থেকে একাধিক ভাবে তড়িৎচুম্বকীয়ও বর্ণালি ব্যবহার করেন । AM রেডিওর মাধমে সম্প্রচার শুরু হয়। যেটা ১৯২০ সালের দিকে জনপ্রিয় ব্যবহার ছিল ভেকিউমটিওবের মাধ্যমে প্রেরক এবং প্রাপকের কাছে বিতৃত করা। এটির পূর্বে সকল যান্ত্রিক যোগাযোগে বার্তা একক প্রাপকের উদ্দেশ্যে (রেডিও,টেলিফোন,টেলিগ্রাফ)এক থেকে একমুখী ছিল। সম্প্রচার বিষয়টা এসেছিল কৃষি ক্ষেত্রের মাঠে বীজ বপণের ধারণা থেকে; হয়ত KDAK এর পরিচালক Franko Corad নয়ত RCA এর ইতিহাসবেত্তা Grorge Clark ১৯২০ সালের দিকে এই নতুন কাজ "এক থেকে অনেক" যোগাযোগের পার্থক্য করেন। একটি একক বেতার স্টেশন প্রেরণ করে একাধিক শ্রোতার কাছে। 
বায়ু সম্প্রচারের মাধ্যমে সাধারণত রেডিও এবং টেলিভিশন যুক্ত আছে। সম্প্রতি বছরগুলোতে রেডিও এবং টেলিভিশন উভয়তেই সম্প্রচার তার (ক্যাবল টেলিভিশন) দ্বারা বিতরণ শুরু হয়ে গেছে। গ্রহণকৃত দলগুলো অন্তর্ভুক্ত হতে পারে সাধারণ জনগণ অথবা অপেক্ষাকৃত ছোট উপসেট হিসেবে। উল্লেখযোগ্য বিষয় হল যে, যে কেউ প্রযুক্তি এবং উপকরণ (যেমন রেডিও অথবা টেলিভিশন সেট ) সঠিকভাবে পেলে সংকেত পেতে পারে। সম্প্রচারের ক্ষেত্রে পরিচালিত সেবা মধ্যে অন্তর্ভুক্ত আছে পাবলিক রেডিও ,সামাজিক রেডিও এবং পাবলিক টেলিভিশন এবং ব্যক্তিগত ব্যবসায়িক রেডিও এবং ব্যবসায়িক টেলিভিশন।
মার্কিন যুক্তরাষ্ট্রের নিয়মাবলী অনুসারে শিরোনাম ৪৭,অংশ ৯৭ এ সংজ্ঞায়িত আছে যে, “সম্প্রচার” সাধারণত সংবহনের উদ্দেশ্য হল সরাসরি অথবা রিলে করে জনসাধারণের কাছে পৌছানো। সংজ্ঞানুসারে সকল ব্যক্তিগত বা দ্বিপদ টেলিযোগাযোগই সম্প্রচার যোগ্য নয়।
করতল কমল কমল দল নয়ন
করতল কমল কমল দল নয়ন হল শ্রীমন্ত শঙ্করদেব দ্বারা রচিত একটি ভক্তি বিষয়ক কবিতা। বিদ্যা শিক্ষা আরম্ভ করেই শঙ্করে অ-আ ক-খ শিকে উঠে এই কবিতাটি রচনা করে সবাইকে অভিভূত করেন। তিনি ১২ বৎসর বয়সে এই কবিতাটি লিখেছিলেন।করতল কমল কমল দল নয়ন।
ভব দব দহন গহন-বন শয়ন ॥
নপর নপর পর সতরত গময়।
সভয় মভয় ভয় মমহর সততয়॥
খরতর বর শর হত দশ বদন।
খগচর নগধর ফনধর শয়ন॥
জগদঘ মপহর ভব ভয় তরণ।
পর পদ লয় কর কমলজ নয়ন॥
আলাওল সাহিত্য পুরস্কার
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে দুই বছর পরপর এ পুরস্কার প্রদান করা হচ্ছে।
বৈরী পরিবেশের জন্য ২০০৩ থেকে ২০১১ সাল পর্যন্ত নয় বছর এই পুরস্কার প্রদান বন্ধ ছিলো।ডিসেম্বর ১, ২০১২ সালে আলাওল সাহিত্য পুরস্কার ২০১২ ঘোষণা করা হয়।
পাচায়াপ্পা'স কলেজ
পাচায়াপ্পা'স কলেজ চেন্নাইয়ে অবস্থিত দক্ষিণ ভারতীয় রাজ্য তামিলনাড়ুর একটি অন্যতম প্রাচীন শিক্ষা প্রতিষ্ঠান। এটি দক্ষিন ভারতের প্রথম হিন্দু শিক্ষা প্রতিষ্ঠান যা ব্রিটিশদের দ্বারা প্রতিষ্ঠিত হয়নি। ১৮৮৯ সালে এটি কলেজে রুপান্তরিত হয়। ১৯৪৭ সাল পর্যন্ত এতে শুধু হিন্দু ছাত্ররাই ভর্তি হতে পারতেন।
কৃষ ৩
কৃষ ৩ ২০১৩ সালে মুক্তিপ্রাপ্ত বলিউডের সুপারহিরো বিজ্ঞান কল্পকাহিনী চলচ্চিত্র। ছবিটি প্রযোজনা ও পরিচালনা করেছেন রাকেশ রোশান। এটি "কয়ি... মিল গ্যায়া" (২০০৩) ও "কৃষ" (২০০৬) এর পর কৃষ চলচ্চিত্র ধারাবাহিকে তৃতীয় চলচ্চিত্র। এই ছবিতে প্রধান চরিত্রে অভিনয় করেছেন হৃতিক রোশন, বিবেক ওবেরয়, প্রিয়াঙ্কা চোপড়া, কঙ্গনা রানাওয়াত।
আজিজুল ইসলাম
ওস্তাদ আজিজুল ইসলাম যিনি ক্যাপ্টেন আজিজুল ইসলাম নামেও পরিচিত একজন বাংলাদেশী বংশীবাদক। তিনি ২০১৭ খ্রিস্টাব্দে সঙ্গীতে বিশেষ অবদানের জন্য একুশে পদকে ভূষিত হন।
সংগীতে বিশেষ অবদানের জন্য তিনি ১৯১৭ সালে একুশে পদক লাভ করেন।
আলমগীর মোহাম্মদ সিরাজুদ্দীন
অধ্যাপক আলমগীর মোহাম্মদ সিরাজুদ্দীন হলেন বাংলাদেশের একজন প্রখ্যাত ইতিহাসবেত্তা ও শিক্ষাবিদ।
১৯৩৭ সালের ১ ডিসেম্বর চট্টগ্রামের সাতকানিয়া উপজেলার কাঞ্চনা গ্রাম জন্মগ্রহণ করেন।
১৯৫৯ সালে ঢাকা বিশ্ববিদ্যালয় থেকে ইতিহাস বিষয়ে স্নাতকোত্তর (এমএ) শেষ করেন। ১৯৬৪ সালে ইউনিভার্সিটি অব লন্ডন থেকে পিএইচডি ডিগ্রি নেন। ১৯৬৭ সালে লিংকনস ইন থেকে ব্যারিস্টার এট ল ডিগ্রি লাভ করেন।
১৯৬০ সালে তিনি চট্টগ্রাম কলেজে প্রভাষক হিসেবে যোগদানের মাধ্যমে শিক্ষায় কর্মজীবন শুরু করেন। ১৯৬৯ সালে চট্টগ্রাম বিশ্ববিদ্যালয়ের ইতিহাস বিভাগে তিনি শিক্ষক হিসেবে যোগ দেন। তিনি ১৯৮৮ সালের ২৩ মে থেকে ১৯৯১ সালের ২৯ ডিসেম্বর পর্যন্ত চট্টগ্রাম বিশ্ববিদ্যালয়ের উপাচার্য হিসাবে দায়িত্ব পালন করেছেন। বর্তমানে তিনি চট্টগ্রাম বিশ্ববিদ্যালয়ে ইমিরিটাস অধ্যাপক।
চামিলা গামাগে
মাতেরাবা কানাথা গামাগে চামিলা প্রেমনাথ লক্ষ্মিতা (; জন্ম: ৪ জানুয়ারি, ১৯৭৯) উনাওয়াতুনা এলাকায় জন্মগ্রহণকারী প্রথিতযশা সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন চামিলা গামাগে।
২৯ জুলাই, ২০০২ তারিখে বাংলাদেশের বিপক্ষে অংশগ্রহণের মাধ্যমে আন্তর্জাতিক ক্রিকেটে সূচনা ঘটান তিনি। টেস্ট ক্রিকেটে প্রথমবারের মতো বোলিং করতে নেমে প্রথম বলেই উইকেট তুলে নেন তিনি। কলম্বোর সিংহলীজ স্পোর্টস ক্লাব গ্রাউন্ডে অনুষ্ঠিত সিরিজের দ্বিতীয় টেস্টে মোহাম্মদ আশরাফুলকে বোল্ড করে এ সাফল্য পান তিনি।
সমগ্র খেলোয়াড়ী জীবনে শ্রীলঙ্কার পক্ষে তিনটি একদিনের আন্তর্জাতিকে অংশ নেন। একই খেলায় ব্যক্তিগত সর্বোচ্চসহ দলীয় সর্বোচ্চ ৪০ রান তুলেন। ২০০৩ সালে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি।
ভূতের গল্প
ভূতের গল্প হলো একটি কল্পকাহিনী বা নাটক, যেটাতে কোনো ভূত বা ভূতবিশ্বাসী চরিত্র থাকে। গল্পে "ভূত" স্বেচ্ছায় আসতে পারে, আবার জাদুবলেও তাকে ডেকে আনা হতে পারে। আর ভূতের সাথে "হানাবাড়ি" বা "আছর" এসবের কথাও বলা হয়, যখন নাকি কোনো অতিপ্রাকৃত সত্তা কোনো স্থান, বস্তু বা ব্যক্তির সঙ্গে লেগে থাকে।.
কথ্যভাবে যেকোনো ভয়ংকর গল্পকেই "ভূতের গল্প" বলা চলে। তবে সীমিত অর্থে, এটি হবে ছোটগল্প রূপে একটি বর্গসাহিত্য। এটি একধরনের অতিপ্রাকৃত কাহিনী নির্দিষ্টভাবে "অলৌকিক কাহিনী", আর প্রায়শই ভৌতিক কাহিনী।
ভূতের গল্পগুলো পুরোপুরি ভয়ানক হবার কথা থাকলেও লেখকেরা হাস্যরস থেকে নীতিকথা সবকিছুই এতে ঢুকিয়ে দেন। গল্পে ভূতকে দেখা যায় প্রহরী হিসেবে অথবা সে অনাগত ভবিষ্যতের পূর্বাভাস দেয়। ভূতের বিশ্বাস পৃথিবীর সব সংস্কৃতিতেই বিদ্যমান, এবং হয়তো সেকারণেই ভূতের গল্পগুলো লোকদের মুখে মুখে বা লেখায় টিকে থাকে।
আলামোহন দাশ
আলামোহন দাশ বাংলার উদ্যোগপতিদের পথিকৃত। স্বাধীনতা পূর্বে তিনি স্বাধীনতা আন্দোলনেও যুক্ত ছিলেন। এবং পরবর্তী জীবনে সমাজসেবা ও রাজনীতির সাথে যুক্ত হন।
হাওড়ার এক নিম্নবিত্ত পরিবারে তার জন্ম। তার আসল নাম সুরেন্দ্র মোহন দাস। ছোটবেলায় গুরুতর অসুস্থ হলে তাকে গ্রামীন কবিরাজের কাছে নিয়ে যাওয়া হয়। কবিরাজ তাকে মৃত বলে ঘোষনা করেন। শ্মশানে নিয়ে যাওয়ার পর দেখা যায় তিনি জীবিত। প্রাত মৃত্যুর দোরগোড়া থেকে ফিরে আসায় তাকে 'এলা ছেলে' বলে ডাকা হতো। এই থেকে তার নাম হয় আলামোহন। সংক্রামক রোগে পরিবারের অনেকে মারা যান। দারিদ্যের মধ্যে দিয়ে জীবন অতিবাহিত করেন তিনি। প্রাথমিক শিক্ষা শেষ করেই ১৪ বছর বয়সে তাকে উপার্জনের হাল ধরতে হয়। কলকাতা শহরে মজুর, সেলসম্যান ইত্যাদির কাজ করার পর নিজে খাদ্য শষ্যের দোকান তৈরি করেন। প্রথমে ছোট ব্যবসা করলেও পরে তিনি বৃহৎ শিল্পের দিকে ঝুঁকে পড়েন। তিনি নিজের পদবিতেই শিল্পশহর দাশনগর গড়ে তোলেন।
আলামোহন মনে প্রানে স্বদেশী ছিলেন। নিজের চেষ্টায় বঙ্কিমচন্দ্র ও রবীন্দ্রনাথের সাহিত্য পাঠ করেন। বাঙালিদের ব্যবসা বিমুখতা তার মধ্যে ছিলনা। হাওড়া কেমিক্যাল ফ্যাকটরি তার সৃষ্ট প্রথম শিল্পোদ্যোগ। কিছু বাঙালি শুভানুধ্যায়ীদের সাহায্যে তিনি ১৯৩০ সালে তিনি ইন্ডিয়া মেশিনারি কোম্পানি স্থাপন করেন এবং তৎকালীন সরকারী প্রতিবেদন হিসাবে তার এই কারখানা উৎকৃষ্ট মানের দ্রব্য উৎপাদন করতো। মূলত লেদ, ওজন যন্ত্র, ছাপার যন্ত্র তৈরী হত তার কারখানায়। ১৯৩৭ সালে ভারত জুট মিল স্থাপন করেন যা উদ্বোধন করেছিলেন বাঙালি বিজ্ঞানী তথা উদ্যোগপতি আচার্য প্রফুল্ল চন্দ্র রায়। আর্থিক সচ্ছলতা ও লাভের মুখ দেখার পর আলামোহন ১৯৪১ সালে হাওড়া ইনস্যুরেন্স কোম্পানী, ১৯৪২ সালে এশিয়া ড্রাগ কোম্পানী স্থাপন করেন। আরতি কটন মিল, দাস সুগার কোম্পানী তৈরী করা তার অন্যতম কৃতিত্ব। তিনি নিজস্ব ব্যাংকের ব্যবসাও করেছিলেন। বাংলায় তার ব্যাংকের ১২ থেকে ১৪ টি শাখা ছিল। স্কুল, মন্দির নির্মান, পুকুর খনন ইত্যাদি জনকল্যানমূলক কাজ করে গেছেন আলামোহন দাশ। তিনি তার গ্রামে পিতার নামে খিলা গোপি মোহন শিক্ষা সদন বিদ্যালয় প্রতিষ্ঠা করেন।
পশ্চিমবঙ্গ বিধানসভায় ১৯৫১ সালের প্রথম নির্বাচনে আমতা বিধানসভা কেন্দ্র থেকে নির্দল প্রাথী হিসাবে জয়ী হয়েছিলেন আলামোহন দাশ।
পাথরের যন্ত্র
একটিপাথরের যন্ত্র হচ্ছে সাধারণ বিবেচনায় যেকোনো ধরনের যন্ত্র যা আংশিক বা ভাবে পাথর দিয়ে তৈরি। যদিও পাথরের যন্ত্রের উপর নির্ভর করে এমন অনেক সমাজ এবং সংস্কৃতি এখনও পাওয়া যায় বেশিরভাগ পাথরের যন্ত্র প্রাগৈতিহাসিক বিশেষ করে প্রস্তর যুগের সংস্কৃতি যা বিলুপ্তপ্রায়। প্রত্নতত্ত্ববিদরা প্রায়ই এসব প্রাগৈতিহাসিক সমাজ সম্বন্ধে পড়াশুনা করেন এবং পাথরের যন্ত্রের এই পড়াশুনাকে নাম দেন প্রস্তর বা পাথর সংক্রান্ত বিশ্লেষণ। পাথরের যন্ত্র ব্যবহার এবং তৈরির সংস্কৃতি আরও ভালভাবে বোঝার জন্য ভুপ্রত্নতত্ত্ববিদ্যা একটি গুরুত্বপূর্ণ গবেষণার ক্ষেত্র।
ইতিহাসের বিভিন্ন ধরনের যন্ত্রে পাথরের ব্যবহার হয়ে আসছে, যার মধ্যে রয়েছে তীরের মাথা, বল্লমের মাথায় এবং জাতাতে। পাথরের যন্ত্র তৈরি করা যেতে পারে মাটির পাথর অথবা ভাঙ্গা পাথর দ্বারা এবং যে ব্যক্তি এই কাজ করতো তাদের বলা হত ফ্লিন্টন্যাপের। 
ভাঙ্গা পাথরের যন্ত্র তৈরি করা হত লিথিক রিডাকশন নামক একটি প্রক্রিয়ায় ক্রিপ্টোক্রিস্টালাইন বস্তূ দিয়ে যেমন চুন অথবা ফ্লিন্ট, রেডিওলেরাইট, চেলসিডোনি, অবসিডিয়ান, বেসল্ট এবং কোয়ার্টজাইট। একটি সাধারণ হ্রাসকরণ হচ্ছে পাথরের হাতুরি অথবা একইরুপ কোন শক্ত হাতুড়ি মূল পাথরের ছোট একটি খণ্ডকে আঘাত করা। যদি হ্রাসকরণের উদ্দেশ্য হয় ছোট পাথর তৈরি করা তখন ব্যবহারের অনুপযোগী অবশিষ্ট পাথরের মজ্জাটিকে বের করে ফেলা হয়। কিছু পদ্ধতিতে,যাইহোক একজন ফ্লিন্টন্যাপের মজ্জাটিকে ছোট করে একটি অমসৃণ একক মুখ অথবা পূর্ব দ্বিমুখী ভাবে, যা পরে আরও হ্রাস করা হয় ছোট খণ্ড পদ্ধতিতে নরম হাতুড়ি অথবা পার্শ্ব কে চাপ দিয়ে তরি করেন।
আরও জটিল প্রকৃতির হ্রাসকরণের মধ্যে আছে উঁচু মাপের ব্লেড, যা পরবর্তীতে বিভিন্ন প্রকার যন্ত্রে যেমন স্ক্রেপার, ছুড়ি, কাস্তে এবং ক্ষুদ্র পাথরের যন্ত্রে ব্যবহার করা যায়। সাধারণ ভাবে খণ্ড যুক্ত পাথরের যন্ত্র ধাতু ব্যবহারের আগের সমাজ গুলোতে সার্বজনীন ভাবে ব্যবহার করা হত কারন এদেরকে সহজে তৈরি করা যায়, যন্ত্র পাথর সাধারণভাবে প্রচুর পাওয়া যায় এবং এদেরকে সহজে বহন ও ধারালো করা যায়।
ভালোবাসার রঙ
ভালোবাসার রঙ ২০১২ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। ছবিটি পরিচালনা করেছেন পরিচালক জুটি শাহীন-সুমন। জাজ মাল্টিমিডিয়া প্রযোজিত ছবিটির কাহিনী ও চিত্রনাট্য লিখেছেন আবদুল্লাহ জহির বাবু। এতে অভিনয় করেছেন মাহিয়া মাহী, বাপ্পি চৌধুরী, রাজ্জাক, আলীরাজ, অমিত হাসান প্রমুখ। এটি মাহী ও বাপ্পি দুজনেরই অভিষেক চলচ্চিত্র। ছবিটি ২০১০ সালের সিদ্ধার্থ, প্রণিতা, রাজেন্দ্রপ্রসাদ অভিনীত তেলেগু ছবি "বাভা"র আনঅফিসিয়াল পুনঃনির্মাণ।
চলচ্চিত্রটি ২০১২ সালের ৫ অক্টোবর বাংলাদেশে মুক্তি পায়। ছবিটিতে "তুফান" চরিত্রে অভিনয় করে অমিত হাসান সেরা পার্শ্ব অভিনেতা এবং আবদুল্লাহ জহির বাবু সেরা সংলাপ রচয়িতা বিভাগে বাচসাস পুরস্কার অর্জন করেন।
বাপ্পি তার বন্ধুদের নিয়ে গ্রামে দস্যিপনা করে বেড়ায়। কাবিলা মামার জন্য বিয়ে ভেঙ্গে দেয়া বা কারো মুরগীর খামার নষ্ট করে তার সময় কাটে। তার বাবাও তাকে উৎসাহ যোগায়। একদিন তার এক বন্ধুর সাহায্যে সামসুদ্দিন চৌধুরী বাড়িতে ঢোকে। সেখানে চৌধুরীর নাতনী মাহীকে দেখে তার প্রেমে পড়ে। মাহীর প্রেম লাভের আশায় সে চৌধুরীর ছড়ি এবং মাহীর চাচীর প্রিয় টেপ রেকর্ডার চুরি করে। চুরি করে পালানোর পথে খড়ের গাদায় লুকিয়ে থাকার সময় বর্শার আঘাতে আহত হয়। আহত বাপ্পির অবস্থা দেখে এবং মাহীর প্রতি তার ভালোবাসার টান থেকে মাহীও তাকে পছন্দ করে।
এরই মধ্যে আবির্ভাব হয় সালাম জোয়ার্দারের। সে চৌধুরীর পালিত নাতনী মাহী/ফারিয়াকে তুলে নিতে আসে। কিন্তু চৌধুরীর বাধার কারণে সে ফিরে যায় এবং এ কাজের জন্য সন্ত্রাসী তুফানকে ভাড়া করে। তুফানের হাত থেকে বাঁচাতে বাপ্পি মাহীকে নিয়ে নির্জন পাহাড়ে চলে যায়।
এই চলচ্চিত্রের গল্প সম্পর্কে জাজ মাল্টিমিডিয়ার নির্বাহী প্রযোজক আব্দুল আজিজ বলেন, এই চলচ্চিত্র নির্মাণের পূর্বে হুমায়ূন আহমেদের একটি গল্প নেওয়ার চিন্তা করা হয়। কিন্তু হুমায়ূন আহমেদ তার গল্পের স্বত্ব দেন নি। পরে কাজী আনোয়ার হোসেন রচিত মাসুদ রানা সিরিজের কোন গল্প থেকে চলচ্চিত্র নির্মাণের কথা ভাবেন। তিনিও তাদের কোন গল্পের স্বত্ব দেন নি। পরে তারই একটি গল্পের কাহিনী নিয়ে এবং তেলেগু ছবি "বাভা"র গল্পকে সমন্বয় করে এই ছবির কাহিনী লিখেন আবদুল্লাহ জহির বাবু।
চিত্রগ্রহণে ছিলেন কামরুল ইসলাম পনির। ছবিটি রেড মিস্টেরিয়াম ক্যামেরায় ধারণ করা হয়।
"ভালোবাসার রঙ" চলচ্চিত্রটি ২০১২ সালের ৫ অক্টোবর বাংলাদেশের ৫০টি প্রেক্ষাগৃহে ডিজিটাল ও ৩৫ মিমি ফরম্যাটে মুক্তি পায়।
"ভালোবাসার রঙ" চলচ্চিত্রের সুর ও সঙ্গীত পরিচালনা করেছেন শওকত আলী ইমন ও ইমন সাহা। আবহ সঙ্গীত পরিচালনা করেছেন ফুয়াদ আল মুক্তাদির ও আলী আকরাম শুভ। গীত রচনা করেছেন কবির বকুল, শওকত আলী ইমন, ইমন সাহা, ও বিপ্লব সরকার। গানে কণ্ঠ দিয়েছেন নাজমুন মুনিরা ন্যান্সি, সায়মন, কিশোর দাস, দিলশাদ নাহার কনা, মিলা, রন্টি দাস।
"দৈনিক সমকাল"-এ লেখা এক পর্যালোচনায় চলচ্চিত্র সমালোচক নাজমুল হাসান দারাশিকো এই চলচ্চিত্রটিকে ৫ এ ৩.৫ দিয়েছেন। ডিজিটাল প্রযুক্তির চলচ্চিত্র হলেও তিনি এই চলচ্চিত্রকে গতানুগতিক ধারার চলচ্চিত্র বলেই উল্লেখ করেছেন এবং কাহিনীর অসামঞ্জস্যতার কথা বলেছেন। কেন্দ্রীয় দুই চরিত্র মাহী-বাপ্পির রসায়নের অভাব থাকলেও তারা কাহিনী ও সংলাপের তুলনায় ভালো অভিনয় করেছেন এবং রাজ্জাকের চরিত্রে কম গুরুত্ব দেওয়ার বিষয় তুলে ধরেন। তিনি আরও বলেন গানের চিত্রায়ন ও মারপিঠে ডিজিটাল প্রযুক্তির ছোঁয়া থাকলেও তা পরিপক্ক নয়।
"ওয়াশিংটন বাংলা রেডিও"র এক চলচ্চিত্র সমালোচনায় পুরনো ও একঘেঁয়ে ধরন থেকে বেরিয়ে বাংলা চলচ্চিত্রে নতুনত্ব নিয়ে আসার প্রশংসা করেছে। এছাড়া পরিচালক জুটি শাহীন-সুমনের ভালো কিছু করার আগ্রহ, কেন্দ্রীয় চরিত্রে মাহী ও বাপ্পীর অভিনয়ের প্রশংসা করে।
বাচসাস পুরস্কার
উবাই ইবনে কাব
উবাই ইবনে কাব (মৃত্যু ৬৪৯), যিঁনি আবু মুনযির নামে বেশ পরিচিত। তিনি নবী মুহাম্মদ এর একজন সাহাবা। আর তিনি ইসলামের প্রাথমিক দিকের গুরুত্ববান ব্যক্তিদের একজন।
হযরত উবাই (রা) মদিনায় (পূর্ব ইয়াসরিব) বনু খাজরাজ জন্ম গ্রহণ করেন। তিনি ছিলেন আকাবা শপথের সময় ইসলাম গ্রহণকারী প্রথম ব্যক্তি। মদিনা হিজরতের পূর্বে তিনি একজন আনসার হয়েছিলেন। তিনি বিভিন্ন ব্যস্তাও বদর যুদ্ধসহ অন্যান্ন যুদ্ধে অংশ গ্রহণ করে ন।
তিনি কাতেবে রাসূল বা রাসূলের লেখক নির্বাচিত হন, আর নবী (স) এর চিঠি লিখে দিতেন। ইবনে উবাই সেই গুটি কয়েক ব্যক্তির একজন, যারা কুরআনের সূরা লিপিবদ্ধ করতেন। তাঁর নিজেরও একটি মুসহাফ ছিল। তিঁনি সেই ক'জনের একজন যাঁরা নবী এর মৃত্যুর পূর্বেই কুরআন হাফেজ ছিলেন।
তিনি কুরআন সংকলন কারী দলের একজন সদস্য, যখন খলিফা আবু বকর এর সময়ে বেশ কটি প্রতিবন্ধকতা সূষ্টি হয়েছিল। যে দলে ছিলেন, ওমর, উসমান, আলি, আব্দুর রহমান বিন আওফ, মুয়াজ ইবনে জাবাল জায়েদ ইবনে সাবিত ও উবাই ইবনে কাব।
ওমর (রা) খলিফা নির্বাচিত হবার পরে এই দলের পরামর্শক হয়েছিলেন। বিশেষ ভাবে ফতোয়া বা ন্যায়বিচারে জন্য আলি, উসমান, উবাই ও যায়েদ বিন সাবেতকে নিয়োগ করা হয়ে ছিল।
হযরত উবাই ৬৪৯ খ্রীস্টাব্দে (৩০ হিরজি) ইন্তেকাল করেন।
তাকে শিয়ারা উত্তম বলে জানে।
ডাডা
ডাডা () বা ডাডাবাদ (দাদাবাদ নামেও পরিচিত) ছিল ২০ শতকের ইউরোপীয় প্রগতিশীলদের একটি শিল্প আন্দোলন, যার প্রাথমিক কেন্দ্র ছিল সুইজারল্যান্ডের জুরিখে ক্যাবারে ভলতেয়ার (প্রায় ১৯১৬) এবং নিউ ইয়র্কে (প্রায় ১৯১৫ সালে)। প্রথম বিশ্বযুদ্ধের প্রতিক্রিয়ায় ডাডা আন্দোলন গড়ে ওঠে সেসব শিল্পীদের নিয়ে, যারা পুঁজিবাদী সমাজের যুক্তি, কারণ বা সৌন্দর্যের ধারণা মানতো না, বরং তাদের কাজের মধ্যে প্রকাশ করতো অর্থহীন, উদ্ভট, অযৌক্তিক এবং বুর্জোয়া-বিরোধী প্রতিবাদ। আন্দোলনটির শিল্পচর্চা প্রসারিত হয় দৃশ্যমান, সাহিত্য ও শব্দ মাধ্যমে, যেমন- কোলাজ, শব্দসঙ্গীত, কাট-আপ লেখা, এবং ভাস্কর্য। ডাডাবাদী শিল্পীরা হানাহানি, যুদ্ধ এবং জাতীয়তাবাদ সম্পর্কে অসন্তোষ প্রকাশ করত আর গোঁড়া বামপন্থীদের সাথে তাদের রাজনৈতিক যোগ ছিল।
যুদ্ধ-পূর্ববর্তী প্রগতিবাদীদের মধ্যেই ডাডার শিকড় লুকিয়ে ছিল। শিল্পের সংজ্ঞায় পড়েনা এমন সব সৃষ্টিকর্মকে চিহ্নিত করার জন্য ১৯১৩ সালে "প্রতি-শিল্প" শব্দটি চালু করেছিলেন মার্সেল ডাচাম। কিউবিজম এবং কোলাজ ও বিমূর্ত শিল্পের অগ্রগতিই হয়তো ডাডা আন্দোলনকে বাস্তবতার গন্ডী থেকে বিচ্যুত হতে উদ্বুদ্ধ করে। আর শব্দ ও অর্থের শক্ত সম্পর্ক প্রত্যাখ্যান করতে ডাডাকে প্রভাবিত করে ইতালীয় ভবিষ্যতবাদী এবং জার্মান এক্সপ্রেশনিস্টগণ। আলফ্রেড জ্যারির "উবু রোই" (১৮৯৬) এবং এরিক স্যাটির "প্যারেড" (১৯১৬-১৭) প্রভৃতি লেখাগুলোকে ডাডাবাদী রচনার আদিরূপ বলা যেতে পারে। ডাডা আন্দোলনের মূলনীতিগুলো প্রথম সংকলিত হয় ১৯১৬ সালে হুগো বলের ।
ডাডা আন্দোলনে ছিল জনসমাবেশ, মিছিল ও সাহিত্য সাময়িকীর প্রকাশনা; বিভিন্ন মাধ্যমে শিল্প, রাজনীতি এবং সংস্কৃতি নিয়ে তুমুল আলোচনা হতো। আন্দোলনের প্রধান ব্যক্তিত্বরা ছিলেন হুগো বল, মার্সেল ডাচাম, এমি হেনিংস, হানস আর্প, রাউল হাউসম্যান, হানা হৌক, জোহান বাডার, ট্রিস্টান জারা, ফ্রান্সিস পিকাবিয়া, রিচার্ড হিউলসেনব্যাক, জর্জ গ্রোস, জন হার্টফিল্ড, ম্যান রে, বিয়াট্রিস উড, কার্ট শ্যুইটার্স, হানস রিখটার এবং ম্যাক্স আর্নেস্ট। অন্যান্য প্রগতিশীল আন্দোলন, শহরতলীর গান এসবের পাশাপাশি পরাবাস্তববাদ, নব্য বাস্তবতা, পপ শিল্প এবং ফ্লক্সেস প্রভৃতি গোষ্ঠীগুলোও ডাডা আন্দোলন দ্বারা প্রভাবিত হয়েছিল।
ম্যানিফেস্টোসমূহ